CELEX: C2007/095/108
Language: lv
Date: 2007-04-28 00:00:00
Title: Lieta T-74/07: Prasība, kas celta 2007. gada 12. martā — Vācijas Federatīvā Republika/Komisija

28.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 95/54
            
         Prasība, kas celta 2007. gada 12. martā — Vācijas Federatīvā Republika/Komisija
   (Lieta T-74/07)
   (2007/C 95/108)
   Tiesvedības valoda — vācu
   Lietas dalībnieki
   
      Prasītāja: Vācijas Federatīvā Republika (pārstāvji — M. Lumma, C. Blaschke, kam palīdz C. von Donat, Rechtsanwalt)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               Komisijas 2006. gada 27. decembra Lēmumu C(2006) 7271 par ERAF finanšu atbalsta Zārlandes, Lotringas un Rietumu Pfalcas reģionu operatīvajā programmā Kopienas iniciatīvas INTERREG II ietvaros, kas piešķirts ar Komisijas Lēmumu Nr. C(95) 2271, samazināšanu atzīt par spēkā neesošu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Ar apstrīdēto lēmumu Komisija samazināja Eiropas Reģionālās attīstības fonda (ERAF) dalību Ziemeļreinas-Vestfālenes operatīvajā programmā Kopienas iniciatīvas INTERREG II Zārlandes, Lotringas un Rietumu Pfalcas reģionos ietvaros.
   Pamatojot savu prasību, prasītāja norāda, ka ir pārkāpts Regulas Nr. 4253/88 (1) 24. panta 2. punkts, jo samazināšanas priekšnosacījumi nav izpildīti. Šajā sakarā tā it īpaši norāda, ka atkāpes no orientējošā finansēšanas plāna nav uzskatāmas par būtiskiem programmas grozījumiem. Pat ja pastāvētu būtisks programmas grozījums, prasītāja norāda, ka ir iepriekšēja Komisijas piekrišana.
   Prasītāja turklāt norāda, ka samazināšana ir nepietiekami pamatota. Šajā sakarā it īpaši tiek norādīts, ka “Pamatnostādnēs struktūrfondu operatīvo pasākumu (1994. — 1999.) finanšu noslēgumam ”(SEK (1999) 1316) paredzētā elastīguma noteikuma nepiemērošana ir nepamatota.
   Pieņemot, ka samazināšanas priekšnosacījumi pastāv, prasītāja iebilst, ka attiecībā uz konkrēto programmu atbildētāja nav izmantojusi tai piešķirtās izvērtēšanas pilnvaras. Prasītāja uzskata, ka Komisijai būtu jāizvērtē, vai ERAF dalības samazināšana ir samērīga.
   Visbeidzot, prasītāja uzskata, ka pastāv partnerības principa pārkāpums.
   
      (1)  Padomes 1988. gada 19. decembra Regula (EEK) Nr. 4253/88, ar ko paredz īstenošanas noteikumus Regulai (EEK) Nr. 2052/88 attiecībā uz dažādu struktūrfondu, no vienas puses, struktūrfondu un Eiropas Investīciju bankas un citu pastāvošo finansēšanas instrumentu darbības, no otras puses, koordināciju (OV L 374, 31.12.1988., 1. lpp.).